
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 808 


27 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού καιπαλαιού αιγιαλού 
και δημιουργία ζώνης παραλίας στην περιοχή Με¬ 


γάλη Λάκκα Δήμου Βαθέος Νομ. Σάμου. 1 

Κήρυξη αναδασωτέας έκτασης 11, 384 στρεμμάτων, 
στη θέση «Σούιλα - Μοντάνα» ΔΔ. Καρπενησιού του 
Δήμου Καρπενησιού του Νομού Ευρυτανίας. 2 


ΑΠΟΦΑΣΕΙΣ 

Αριθ. 1097224/9326/Β0010 (1) 

Καθορισμός των ορίων αιγιαλού καιπαλαιού αιγιαλού και 
δημιουργία ζώνης παραλίας στην περιοχή Μεγάλη 
Λάκκα Δήμου Βαθέος Νομ. Σάμου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/88, Ν. 2026/92 και Π.Δ. 97/93. 

2. Τις διατάξεις του Α. Ν. Α 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 Ν. 719/77 «περίτουτρό- 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ. 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’ αριθμ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 Δ.Ν. 
2344/95, του άρθρου 52 παράγραφος 6 Ν. 2218/94, του 


άρθρου 4 παρ. 7 του Ν. 2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες ανήκουν στον Περ/κό Δ/ντή, σε 
συνδυασμό με αυτές του άρθρου 14 παρ. 2του Ν. 2399/96 
με τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στο Γενικό Γραμματέατης Περιφέρειας και 
ασκούνται από τον Αναπληρωτή Περιφερειακό Διευθυ¬ 
ντή. 

8. Την υπ’ αριθ. 1039386/441/Α0006/21.4.2000 (ΦΕΚ 
571 τ. Β'/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

9. Τις διατάξεις του τέταρτου εδαφίου της παραγράφου 
2 του άρθρου 1 και της παρ.6 του ιδίου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

10. Την 1043053/483/Α0006/9.5.2000 (ΦΕΚ 662 
τ.Β/10.5.2000) απόφαση Υπουργού Οικονομικών «περί 
μεταβίβασης αρμοδιοτήτων του Υπουργού Οικονομικών 
στους Προϊσταμένους των Περιφερειακών Υπηρεσιών 
του Υπουργείου Οικονομικών πλην Γ.Λ.Κ. και Γ.Χ.Κ.». 

11. Την από 8.2.99 έκθεση της κατά το άρθρο 100 του 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στην περιοχή Μεγάλη 
Λάκκα Δήμου Βαθέος Νομ. Σάμου επισπεύδοντος Γενι¬ 
κού Επιτελείου Ναυτικού. 

12. Το από έτος 1996 τοπογραφικό - υψομετρικό διά¬ 
γραμμα, κλίμακας 1:500, αποτελούμενο από μία (1) πινα¬ 
κίδα που συντάχθηκε από τον Κωνσταντίνο Νιάγκο και το 
οποίο ελέγχθηκε ως προς την ακρίβεια της αποτύπωσης 
από τον Ιωάννη Συρίγο Μηχανικό Προϊστάμενο της 
Τ.Υ.Δ.Κ. Σάμου την 8.2.99 και θεωρήθηκε την ίδια ημερο¬ 
μηνία, όπως ορίζουν οι διατάξεις του άρθρου 20 του 
Ν.719/77, και συνοδεύει την έκθεση της προαναφερόμε- 
νης Επιτροπής. 

13. Το με αριθμό Φ.544.5/343/99/5.5.1999 έγγραφο του 
ΓΕΝ μετο οποίο συμφωνεί μετά καθορισθέντα απάτην Ε¬ 
πιτροπή όρια, αποφασίζουμε: 

Επικυρώνουμε την από 8.2.99 έκθεση της κατά το άρ¬ 
θρο 100 του Π.Δ.284/88 αρμοδίας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στην περιοχή Μεγάλη Λάκκα Δήμου Βαθέος Νομ. Σάμου, 
καθώς επίσης και το από έτος 1996 σχετικό με τη χάραξη, 
τοπογραφικό - υψομετρικό διάγραμμα, κλίμακας 1:500 σε 
μια (1) πινακίδα που συντάχθηκε από τον Κωνσταντίνο 
Νιάγκο και το οποίο ελέγχθηκε ως προς την ακρίβεια της 
αποτύπωσης από τον Ιωάννη Συρίγο Μηχανικό Προϊστά¬ 
μενο της Τ.Υ.Δ.Κ. Σάμου την 8.2.1999 και θεωρήθηκε την 
ίδια ημερομηνία, όπως ορίζουν οι διατάξεις του άρθρου 
20 του Ν.719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχόμενη πολυγω¬ 
νική γραμμή με στοιχεία Α1 έως Α12, της οποίας οι κορυ¬ 
φές εξασφαλίζονται με συντεταγμένες του Κρατικού Δι¬ 
κτύου. 

Την οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Π1 έως Π12 με σταθερή 
απόσταση 10 μ., απάτην οριογραμμή του αιγιαλού της ο¬ 
ποίας ομοίως οι κορυφές εξασφαλίζονται με συντεταγμέ¬ 
νες του Κρατικού δικτύου. 

Την οριογραμμή του υφιστάμενου παλαιού αιγιαλού με 
μπλε συνεχόμενη πολυγωνική γραμμή με στοιχεία ΑΊ έ¬ 
ως Α'6 της οποίας οι κορυφές εξασφαλίζονται με συντε¬ 
ταγμένες του Κρατικού Δικτύου. 

Αποφαίνεται ότι υπάρχουν κτίσματα εντός της ζώνης 
παραλίας. 

Ο καθορισμός της οριογραμμής του αιγιαλού γίνεται 
για πρώτη φορά στην περιοχή αυτή και δεν έχει καθορι- 
σθεί στο παρελθόν οριογραμμή αιγιαλού. 

Η παρούσα απόφαση μαζί υετην έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 30 Οκτωβρίου 2000 

Με εντολή Υπουργού 
Ο Γεν. Δ/ντής Δημ. Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής Καθορισμός Ορίων του Αγιαλού και Παραλίας 
και θέσεων Αμμοληψίας. 

Για τον πρώτο καθορισμό των ορίων του αιγιαλού και 
παραλίας στη θέση Μεγάλη Λάκκα Βαθέος Ν. Σάμου. 
Σάμος την 8.2.1999 οι υπογεγραμμένοι: 

1. Αναστάσιος Καλτεριμτζής Προϊστάμενος Κτηματικής 
Υπηρεσίας Σάμου, ως Πρόεδρος. 

2. Ιωάννης Συρίγος μηχανικός Προϊστάμενος της 
Τ.Υ.Δ.Κ. Σάμου 


3. Βασίλειος Μανωλάκος Λιμενάρχης Σάμου, ως μέλη, 
αποτελούντεςτην Επιτροπή Καθορισμού Ορίων Αιγιαλού 
και Παραλίας και θέσεων Αμμοληψίας του άρθρου 100 
του Π.Δ. 284/1988, όπως ορίσθηκαν με την 
1041003/922/0006Α/27.3.98 Απόφαση Γεν. Δ/ντή Δημ. 
Περ. Εθν. Κληρ/των, αφού συνήλθαμε ύστερα από πρό¬ 
σκληση του Προέδρου της, μεταβήκαμε στην παραπάνω 
περιοχή για επιτόπια εξέταση και έχοντας υπόψη: 

1. Το αίτημα του συνδέσμου Ο.Τ.Α. Ανατολικής Σάμου 
μετο οποίο ζητείται ο καθορισμός των ορίωντου αιγιαλού 
και παραλίας στην παραπάνω περιοχή. 

2. Το συνταχθέντοπογραφικό και υψομετρικό διάγραμ¬ 
μα σε μια πινακίδα υπό κλίμακα 1:500 με ημερομηνία 
Μάιος 1996 από τον Κωνσταντίνο Νιάγκο τοπογράφο μη¬ 
χανικό και ελεγμένο κατά το δυνατόν για την ορθή αποτύ¬ 
πωσή του, απότον μηχανικό του Δημοσίου Ιωάννη Συρίγο 
με βαθμό ΠΕ/Α και θεωρημένο από τη Διεύθυνση Τεχνι¬ 
κών Υπηρεσιών Σάμου την 8.2.1999 σύμφωνα με το άρ¬ 
θρο 20τουΝ. 719/1977. 

3. Τις διατάξεις του Αν. Νόμου 2344/1940, «περί αιγια- 
λού και παραλίας», όπωςτροποποιήθηκαν και ισχύουν και 
με την εφαρμογή αυτών υπάρχουσα Δικαστηριακή και Δι¬ 
οικητική Νομολοία. 

4. Την σχηματισθείσα αντίληψη, από την επιτόπια εξέ¬ 
ταση, του πλάτους της βρέχόμενης ζώνης της ξηράς και 
των λοιπών συνθηκών που τελεί αυτή, όπως η μορφολο¬ 
γία της περιοχής, κατάσταση ακτής, κατάσταση θαλάσσι¬ 
ου χώρου, παλίρροια και θαλάσσια ρεύματα και τις επι¬ 
κρατούσες καιρικές συνθήκες, πνέοντες άνεμοι κλπ. 

5. Όλα τα λοιπά στοιχεία που περιήλθαν στην κατοχή 
μας, όπως παλαιό διαγράμματα και φωτογραφίες, αερο¬ 
φωτογραφίες της ΓΥΣ, τίτλοι ιδιοκτησίας των ομόρων ι¬ 
διοκτησιών, μαρτυρικές καταθέσεις ηλικιωμένων προσώ¬ 
πων και από τη συσχέτιση αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 
μέτρων, επειδή δεν εξυπηρετούνται οι σκοποί του άρ¬ 
θρου 7του Α.Ν. 2344/1940, καθορίζει: 

Επάνω στον υποβληθέν τοπογραφικό και υψομετρικό 
διάγραμμα: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α1 έως Α12 θα 
εξασφαλισθούν από το Κρατικό δίκτυο συντεταγμένων./ 

3. Την οριογραμμή της παραλίας με συνεχή κίτρινη πολυ¬ 
γωνική γραμμή, της οποίας οι κορυφές Π1 έως Π12 θα εξα- 
σφαλισθούν επίσης από το Κρατικό δίκτυο συντεταγμένων. 

Γ. Την οριογραμμή του παλαιού αιγιαλού με συνεχή πο¬ 
λυγωνική γραμμή της οποίας οι κορυφές ΑΊ έως Α'6 θα ε- 
ξασφαλισθούν από το Κρατικό δίκτυο συντεταγμένων. 

Αποφαίνεται ότι στη ζώνη του αιγιαλού και παραλαίας υ¬ 
πάρχουν κτίσματα τα οποία δεν εξαιρούνται. 

Η Επιτροπή 

Ο Πρόεδρος Τα Μέλη 

ΑΝΑΣΤΑΣΙΟΣ ΚΑΛΤΕΡΙΜΤΖΗΣ ΙΩΑΝΝΗΣ ΣΥΡΙΓΟΣ 

ΒΑΣΙΛΕΙΟΣ ΜΑΝΩΛΑΚΟΣ 




ΑΠΟΤΥ 

Αριθ. 2002 (2) 

Κήρυξη αναδασωτέας έκτασης 11, 384 στρεμμάτων, στη 
θέση «Σούιλα - Μοντάνα» ΔΔ. Καρπενησιού του Δήμου 
Καρπενησιού του Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

Τις περί διοικητικής αποκεντρώσεως διατάξεις. 

Τις διατάξεις: 

α. Των άρθρων 24 παραγ. 1 και 117 παραγ. 3 του Συ- 
ντ/τος. 

β. Του Ν. 998/79 «περί προστασίας των δασών και των 
δασικών εν γένει εκτάσεων της χώρας» και συγκεκριμένα 
των άρθρων 38 παραγ. 1 και 41 παραγ. 1. 

γ. Του άρθρου 12 παραγ. 3 του Ν. 2040/92 Τις διατάξεις 
του Υπουργείου Γεωργίας: 

α. 160417/1160/8,7.80. 

β. 181870/3282/12.8.80 και 

γ. 71992/3747/30.4.92. 

Τηναριθμ. 6747/29.9.97 απόφαση Γενικού Γραμματέα 
Περιφέρειας Στ. Ελλάδας «εξουσιοδότηση για υπογραφή 
με εντολή Γ.Γ.Π.Σ.Ε στους Προϊσταμένους των Δασικών 
Υπηρεσιών». 

5. Την αριθμ. 6426/26.9.2000 πρόταση του Δασαρχείου 


Καρπενησιού περί κηρύξεως αναδασωτέας, της αναφε- 
ρόμενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης, την δασικού χαρακτήρα έ¬ 
κταση 11,384 στρεμμάτων, στη θέση «Σούιλα-Μοντάνα» 
Δ.Δ, Καρπενησιού του Δήμου Καρπενησιού του Νομού 
Ευρυτανίας, η οποία καταστράφηκε στις 28.7.2000 από 
πυρκαγιά και προσδιορίζεται από τα στοιχεία Α, Β, Γ. 
Δ,.,,.Ξ, Ο, Π, Αόπως φαίνονται στο συνημμένο διάγραμμα, 
το οποίο αποτελεί αναπόσπαστο μέρος της απόφασης 
αυτής και έχει όρια: 

Ανατολικά: Με ασφαλτοστρωμένο δρόμο (Καρπενήσι - 
Βελούχι) και με έκταση μη δασικού χαρακτήρα. 

Δυτικά: Με ασφαλτοστρωμένο δρόμο (Καρπενήσι - Βε¬ 
λούχι) και με έκταση δασικού χαρακτήρα. 

Βόρεια: Με δημόσια έκταση δασικού χαρακτήρα και με 
ασφαλτοστρωμένο δρόμο (Καρπενήσι - Βελούχι). 

Νότια: Με έκταση μη δασικού χαρακτήρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 28 Σεπτεμβρίου 2000 

Με εντολή Γενικού Γραμματέα Περ/ρειας 
Ο Δ/ντής Δασών Ευρυτανίας 
ΓΙΩΡΓΟΣ ΚΑΡΑΓΕΩΡΓΟΣ 













